**Заставина фешта за памћење**

**Приморани да одустану од свих светковина у 2020. години, Ловачко друштво ''Застава'' прошлог викенда надокнадило је све пропуштено гала вечером у Бониригу.**

Пристизали су гости у велику салу Спортског центра у Бониригу од раних вечерњих сати. Сала је за кратко време испуњена до последњег места, то јест , нешто око 250 места што је максималан капацитет по постојећим мерама рестрикција.

Оркестар Драгана Вујадиновића, са певачима Зоретом и Радованом, уз пратњу клавијатуристе Горана и фрулаша Бобија и младог Маркуса на другој хармоници , пригодном музиком отпочели су банкет. Старешина цркве Св. Ђорђа из Кабрамате протојереј Ђуро Ђурђевић и старешина ливерпулског храм отац Александар Милутиновић су пригодним говорима означили почетак свечаности. Прота Ђуро Ђурђевића је благословио вечеру, па се са пар речи обратио гостима у Сали. У својој беседи прота Ђуро је упоредио ловце са оним древним ловцима, који су ловили и снабдевали намирницама своје фамилије. Заставини ловци такође су вредни фамилијарни људи, али они су се определили за лов чисто из хобија, а за велике сате проведене далеко од домова највише могу да захвале својим супругама, које су им дозволиле вишедневне одсутност - шаљиво је закључио прота Ђуро.

Млади фолклораши "Равне горе" и КУД Карађорђа својим изведбама орасположили су госте са у получасвоном блоку

Упечатљиве речи председника Калања

Милан Калањ председник Заставе, узео је главну реч и својим кратким али садржајиним говором одушевио је све у сали. На почетку излагања Калањ се захвалио свим ловцима и пријатељима ловачког друштва што су указали поверење њему и осталим члановима управе - Бранку Богуновићу, Данијелу Јовичићу, Радовану Ђуричићу, Елвису Штрпцу, Марко Калапаћу, Немањи Спајићу, Славену Банићу и Вањи Кужети.

Он се затим захвалио Центру и на њиховој помоћи и сарадњи. Успут он је поменуо и њима братске организације ФК Беле орлове, ФК Орлове Сиднеј и Удружење Логораша, са којим Застава интензивно сарађује. Поздрављени су и специјални гости чланови Shooters, Fishers & Farmers странке, Марк Банисиак и Роберт Деспотовкси. На крају свог говора, Калањ је обавестио све присутне да ловачко друштво ради пуном паром. Од прошле године успешно постоји пиштољ клуб у партнерству са локалним стрељачким центром. Милан је такође обавестио да су у јеку сарадње са нашим домаћим произвођачима оружја, Застава Крагујевац и Технички Ремонт Братунац из Републике Српске. Циљ ловачког друштва ''Застава'' је да доступност српског оружја на локалном аустралијском тржишту.

Озбиљан рад од самог почетка

Да се у Застави озбиљно ради опште је познато још од њеног зачећа. Наиме млади Милан Калањ скупа са својим сарадницима од првог дана схватили су озбиљност вођења регистрованог ловачког друштва попут ''Заставе''. Наиме, како на самом почетку, тако и дан-данас, челници Заставе остају у току са законским променама и правовремено обавештавају своје чланове.

Дебела сарадња постоји са великим бројем организација, првосходно са Центром из Бонирига где Застава има своју канцеларију и одакле воде ловачко друштво. Наиме, сваког четвртка навече ловци су на окупу у Бониригу. Поред дружења, задужени клупски администратори дају упуте око издавања дозвола, потребне документације као и курсева за лов свим новим заинтересованим члановима.

**Сви у Розмори 20. јуна за помоћ Јанку Пуповцу и Бани Драчи !**

Готово да није било хуманитарне акције у којој Застава и њени чланови нису учествовали у протеклих осам година од када ово ловачко друштво постоји. У свом обраћању гостима млади председник Калањ је нагласио да Застава неће одустати од своје велике ангажованости у и хуманитарном раду. Најбољи пример за то је годишњи пикник ловаца који је протеклих година знао окупити и до хиљаду и по посетилаца у једном дану на Црквеном имању у Розморију. Милан Калањ је обавестио све присутне о предстојећем хуманитарном пикнику који организује хуманитарна организација ''Момчило Богуновић.'' Наиме чланови ове новонастале организације, десне руке Заставе, организују хуманитарну акцију 20. јуна 2021 на имању у Розморију. У овој акцији ће се скупљати средства за помоћ породици Јанка Пуповца и за помоћ Банету Драчи. А попут годишњег Заставиног пикника и овог пута сва храна и ловачки специјалитети биће апсолутно џаба за све посетиоце. Овакав архаичан и домаћински приступ омогућио је ловцима да окупе велики део заједнице око себе, па је рекло би се, унапред загарантован успех Заставиних манифестација.